Roar Grønvold

Roar Grønvold (født 1946) er en norsk skøyteløper. Han gikk først for Holmestrand og Botne Skøyteklubb, deretter for Tønsbergs Turnforening.

Grønvold ble norgesmester i junior 1964. Han markerte seg i seniorsammenheng allerede i 1965. Etter 1964/65-sesongen meldte han overgang til Tønsbergs Turnforening for å få et mer helhetlig sportslig opplegg. Der ble han klubbkamerat med Fred Anton Maier og Bjørn Tveter. Han debuterte ikke i internasjonale mesterskap før under hurtigløpskonkurransene under Vinter-OL 1968 på 500 meter hvor han tok en 13.-plass. I allround-sammenheng kom gjennombruddet ikke før i 1970.

Grønvolds beste sesong var 1971/72, da han tok sølv både på  meter og  meter under OL i Sapporo og 2.-plass både i EM og VM (bak den «uslåelige» Ard Schenk). Samme sesong ble han også norgesmester allround og nr. 6 i sprint-VM.

I sesongen 1972/73 slutta han seg deretter til den nystarta organisasjonen for profesjonelt hurtigløp på skøyter, WISO, og der tok Grønvold 2.-plass i allround-EM i Skien og 3.-plass i allround-VM i Göteborg. I sin siste aktive proffsesong ble han nr. 2 i WISOs europamesterskap på Savalen i februar 1974. Sesongen 1975/76 deltok han igjen under sprint-NM og tok en respektabel 5.-plass sammenlagt for hjemmeklubben Holmestrand og Botne Skøyteklubb.

Etter avsluttet aktiv karriere har Grønvold markert seg som ungdomsarbeider og idrettstrener (skøyter og fotball). Han var i to perioder vært trener for Norges Skøyteforbunds juniorlandslag (1977–1978 og 2000–2003), og personlig trener for flere landslagsløpere. 

Grønvold har hatt flere treneroppgaver innen fotball. Her har han vært trener for Hvittingfoss, Holmestrand, Eik og Hof. Han var også tidligere assistenttrener for Ørn-Horten i fotballens 3. divisjon sammen med daværende hovedtrener Vidar Evensen.

I de senere årene har han vært leder av Holmestrand Kulturfestival.

 Personlige rekorder 
 Distanse  Tid  Dato  Sted  Bane   500 m  39,3  2. mars 1972   Inzell  Eisstadion 1 000 m  1.21,32  26. februar 1972   Eskilstuna  Eskilstuna Isstadion 1 500 m  2.01,45  23. januar 1972   Davos  Eisstadion 3 000 m  4.15,7  2. mars 1972   Inzell  Eisstadion 5 000 m  7.22,55  22. januar 1972   Davos  Eisstadion 10 000 m  15.19,98  23. januar 1972   Davos  Eisstadion

 Referanser 

 Eksterne lenker 

  Roar Grønvold på www.ISU.html.infostradasports.com
  Roar Grønvold på Jakub Majerski's Speedskating database (Adelskalender distanser og sammenlagt)
  Roar Grønvold på The-Sports.org (noen resultater)

Kategori:Norske skøyteløpere
Kategori:Norske skøytetrenere
Kategori:Norske fotballtrenere
Kategori:Olympiske sølvmedaljevinnere for Norge
Kategori:Olympiske sølvmedaljevinnere i hurtigløp på skøyter
Kategori:Norgesmestere i hurtigløp på skøyter – Allround
Kategori:Deltakere for Norge under Vinter-OL 1968
Kategori:Skøyteløpere under Vinter-OL 1968
Kategori:Medaljevinnere under Vinter-OL 1972
Kategori:Deltakere for Norge under Vinter-OL 1972
Kategori:Skøyteløpere under Vinter-OL 1972
Kategori:Deltakere for Norge i allround-VM på skøyter
Kategori:Deltakere for Norge i sprint-VM på skøyter
Kategori:Skøyteløpere for Holmestrand og Botne Skøyteklubb
Kategori:Skøyteløpere for Tønsbergs Turnforening
Kategori:Personer fra Holmestrand kommune
Kategori:Personer fra Kongsberg kommune
Kategori:Artikler i skøytesportprosjektet